**IDDEEA i EU Digitalna strategija**

Agencija za identifikacijske dokumente, evidenciju i razmjenu podataka Bosne i Hercegovine (IDDEEA) ima ključnu ulogu u ostvarivanju različitih ciljeva navedenih u EU Digitalnoj strategiji i to na sljedeći način:

Digitalna infrastruktura (Cilj 1):

Agencija, kao vlasnik SDH mreže koju koriste svi nadležni organi u Bosni i Hercegovini planira u narednom periodu da krene sa korištenjem optičke infrastrutkure, unapređuje digitalnu infrastrukturu, podržavajući brzu i pouzdanu povezanost, što je u skladu s ciljem 1.

Umjetna inteligencija (Cilj 2):

Na osnovu zahtjeva nadležnih organa Agencija omogućava korištenje algoritama AI za prepoznavanje lica i otisaka prsta iz baza podataka što doprinosi implementaciji cilja 2 o održivom razvoju i etičkoj upotrebi umjetne inteligencije.

Kibernetička sigurnost (Cilj 3):

Agencija radi na uspostavi odjela za cyber sigurnost i CERT-a što direktno podržava cilj 3, jačanje kibernetičke sigurnosti i zaštita digitalne infrastrukture.

Digitalna obrazovanje i vještine (Cilj 4):

Aktivnosti Agencije, poput omogućavanja elektroničkih potpisa i pružanja digitalnih rješenja, doprinose razvoju digitalnih vještina među građanima, podržavajući cilj 4.

Zeleni digitalni prijelaz (Cilj 5):

Optimizacija digitalnih procesa kroz elektroničke potpise i razmjenu podataka može doprinijeti smanjenju ekološkog utjecaja, potičući prema zelenom digitalnom prijelazu.

Razmjena podataka i interoperabilnost (Cilj 6):

Kroz razmjenu podataka putem SDH mreže i digitalnih rješenja, Agencija pridonosi cilju 6, poticanju otvorenosti podataka, interoperabilnosti i razmjene informacija.

E-uprava (Cilj 7):

Suradnja s e-vladom na državnom nivou sa ciljem uspostave E-VLADA rješenja za državne institucije, pružanje komunikacijske infrastrukture, kao i DMS drugim institucijama Agencija podržava cilj 7 o unaprjeđenju usluga e-uprave.

Ukupno, aktivnosti Agencije pokrivaju širok spektar ciljeva EU Digital Strategy, što ukazuje na sveobuhvatni pristup ostvarivanju digitalne transformacije u Bosni i Hercegovini.

**IDDEEA i 14 EU prioriteta**

Agencija za identifikacijske dokumente, evidenciju i razmjenu podataka Bosne i Hercegovine (IDDEEA) ima značajnu ulogu u ispunjenju nekih od EU prioriteta postavljenih pred Bosnom i Hercegovinom:

1.Izbori u skladu s europskim standardima:

Agencija aktivno učestvuje i doprinosi osiguravanju transparentnosti izbornog procesa pružanjem ažuriranih centralnih izbornih spiskova, podrškom u vezi s elektronskim potpisima za verifikaciju relevantnih dokumenta, kao i elektronskom identifikacijom birača.

2. Koordinacija pitanja EU:

Agencija u sklopu svojih nadležnosti pruža podršku u uspostavljanju sigurnih elektronskih sistema za koordinaciju između različitih nivoa vlasti, olakšavajući razmjenu podataka i informacija relevantnih za pripremu nacionalnog programa za usvajanje acquis-a.

3. Parlamentarni odbor za stabilizaciju i pridruživanje:

Agencija aktivno sudjeluje u prikupljanju, razmjeni i osiguravanju relevantnih podataka koji se odnose na stabilizaciju i pridruživanje EU.

4. Unaprjeđenje institucionalnog okvira:

A: Agencija pruža podršku u sigurnoj razmjeni informacija između različitih nivoa vlasti.

D: Agencija osigurava sigurne elektronske sisteme za pravosudne institucije.

G: Agencija razvija i pruža podršku elektronskim sistemima za provedbu acquis-a, s naglaskom na profesionalizam i uklanjanju prava veta.

5. Okruženje pogodno za pomirenje:

Agencija sudjeluje u stvaranju elektronskih platformi za dijalog i razmjenu informacija koje podržavaju proces pomirenja.

6. Unaprjeđenje pravosuđa:

Agencija vrši prilagodbu sistema elektronskog potpisa u skladu s europskim standardima, podržavajući implementaciju novih zakona o Visokom sudskom i tužilačkom vijeću.

7. Borba protiv korupcije i organiziranog kriminala:

A, B, C, D: Agencija pruža tehnološku podršku za efikasnu razmjenu podataka i praćenje propisa o sukobu interesa.

E: Agencija vrši razvoj sistema za praćenje napretka u istragama i pravosudnim postupcima.

Agencija vrši prilagođavanje elektronskih sistema kako bi podržavali specifične zahtjeve svakog prioriteta.

**Finansijska podrška Evropske unije za IDDEEA**

Agencija za identifikacione dokumente, evidenciju i razmjenu podataka Bosne i Hercegovine (IDDEEA), uz podršku Evropske unije (EU) ispunjava ciljeve EU Digitalne strategije, neke od 14 EU prioriteta postavljenih pred Bosnu i Hercegovinu i UN SDG’s.

Evropska unija je do sada uložila značajna sredstva u Bosnu i Hercegovinu, oko 3,7 milijardi eura u grantovima, kako bi podržala infrastrukturu, vladavinu prava, obrazovanje, transport, poljoprivredu i druge ključne sektore u zemlji.

Od 2015. godine, Evropska unije je iz pretpristupnih fondova izdvojila preko 10 miliona eura za jačanje kapaciteta IDDEEA koja uključuje i nabavku opreme za nadzor i kvalitetu kontrole, nabavku servera, IT opreme, vozila i druge specijalizovane opreme.

Samo u protekle tri godine IDDEEA je uz podršku EU obezbijedila specijalizovanu tehničku obuku i nabavku opreme u iznosu od 5,5 miliona eura.

**EU sredstva iz IPA 2017**

**Mašine za personalizaciju registarskih tablica i foliomati**

Zahvaljujući ovoj opremi, tehnološki smo unaprijedili process personalizacije registarskih tablica, te povećali kapacitete proizvodnje. Kao rezultat ovog unapređenja prema nadležnim organima se vrši blagovremena isporuka registarskih tablica za građane Bosne i Hercegovine. U periodu od januara do oktobra 2023. personalizovano je i isporučeno **261.007** registarskih tablica građanima Bosne i Hercegovine. Ovim je u konačnici skraćen i ubrzan postupak dobijanja registarskih tablica građanima Bosne i Hercegovine.

**Video sistem i sistem kontrole pristupa za Centar za personalizaciju i RC Sarajevo**

Izvršena je nabavka sistema tehničke zaštite kroz video nadzor, kontrolu pristupa, protupožarne i protuprovalne sisteme. Na taj način smo podigli tehničku zaštitu na viši nivo u centru za personalizaciju Regionalni centar Sarajevo, ispunili temeljne principe tehničke zaštite prostora u kojem se vrši čuvanje, obrada podataka, kao i prostorija u kojima se vrši personalizacija dokumenata. Zahvaljujući navedenim rješenjima, Agencija nije zabilježila niti jedno narušavanje sigurnosti u tekućoj godini što je omogućilo da se poslovni procesi odvijaju nesmetano.

**Informatička oprema: laptopi, računari, printeri**

Zahvaljujući pomoći EU nabavljena je nova informatička oprema za cijelu Agenciju čime je povećana brzina, pouzdanost, sigurnost obrade i pristupa podacima. Isporučeno je 160 radnih stanica, 55 laptopa, 40 štampača i 30 VIP telefona. Na taj način je uposlenima omogućeno da brže i efikasnije obavljaju svoje svakodnevne zadatke i time se i zahtjevi građana realizuju u kraćem vremenskom periodu.

**Big data, Micro data centar, serverska oprema**

Sa ciljem osiguravanja efikasnijeg funkcionisanja sistema, nabavljena je nova oprema koja omogućava pohranjivanja većeg broja podataka, efikasniju zaštitu i razmjenu podataka.

MicroDataCenter (MDC) predstavlja veoma efikasno i kompaktno rješenje za postavljanje adekvatne informaciono-komunikacione opreme na manjem prostoru. Na ovaj način se osigurava da ključna bezbjedonosna infrastruktura bude dodatno zaštićena i da se onemogući zloupotreba iste.

Agencija je takođe dobila i značajnu količinu serverske infrastrukture što podrazumijeva i same servere ali i određenu količinu storage-a, neophodnih za obradu i pohranu podataka. Pomenuta oprema iskorištena je za uspostavljanje moderne virtuelne infrastrukture posredstvom koje se obezbjeđuju mnogi servisi prema nadležnim organima i građanima Bosne i Hercegovine. Na ovaj način Agencija je uspostavila modernu platformu, u skladu sa svjetskim trendovima i u potpunosti može da izvršava obaveze iz svog djelokruga rada, ali i da pruža značajan broj usluga svojim korisnicima. Agencija je vlasnik telekomunikacione infrastrukture, bazirane na radio-relejnoj opremi, koja se koristi za potrebe prenosa podataka za organe bezbjednosti širom BiH. Za potrebe rada sistema Regulatorna agencija za komunikacije omogućila je IDDEEA-i odgovarajuće frekventne opsege. EU je kroz ovu donaciju osigurala novu radio-relejnu opremu, koja će da zamijeni opremu na terenu, staru više od 15 godina. Nova oprema omogućava veće brzine prenosa podataka, veću raspoloživost i pouzdanost što svakako doprinosi efikasnijem funkcionisanju cjelokupnog sistema.

**PKI infrastruktura, Oprema za elektronski potpis, NTP serveri**

U cilju pripreme IDDEEA-e za certifikaciju po eIDAS standardu i upis u evidenciju ovjeritelja, EU je obezbijedila odgovarajuću hardversku i softversku opremu.

Navedena oprema je omogućila certifikovanje i akreditaciju IDDEEA za izdavanje kvalifikovanih digitalnih certifikata. Također, isporučen je NTP server sa kojim je omogućeno mjerenje tačnog vremena, sa ciljem podizanja kvaliteta i tačnosti elektronskog potpisa, što značajno poboljšava bezbjednost i integritet podataka. Ispunjenjem ostalih uslova, odnosno kada IDDEEA započne sa izdavanjem digitalnih certifikata, omogućiće se građanima pristup e-uslugama koje pružaju organi na svim nivoima vlasti u Bosni i Hercegovini, kao i uslugama pruženim od strane poslovne zajednice.

**Razvoj Portala otvorenih podataka i redizajn web stranice IDDEEA BiH**

Razvoj Portala otvorenih podataka i redizajn web stranice IDDEEA BiH. On omogućava javnosti pristup relevantnim podacima i informacijama o radu agencije, što pomaže u povećanju transparentnosti i odgovornosti u radu. Ovaj portal takodjer omogućava građanima i poslovnim subjektima 40 različitih setova podataka kao što su registracija motornih vozila, itd. Portal otvorenih podataka u prvih mjesec dana svoga rada je imao prosječno 1800 posjetilaca na dnevnoj osnovi i taj broj se svakodnevno povećava.

Zamjena Oracle ADF tehnologije novom Oracle Apex tehnologijom u tri postojeće aplikacije te razvoj novih aplikacija (izdavanje putnih isprava, tahografskih kartica, registracija birača) i CA modula.

Ovim će se dobiti tehnologije koje su puno modernije, koje primarno karakteriziraju poboljšana jednostavnost održavanja i na taj način nadležnim organima će se pružati bolja usluga. Ova strateška inicijativa ima za cilj da nadležnim tijelima pruži povišeni standard usluge, pojednostavljujući olakšavanje održavanja i osiguravajući lakše izmjene u skladu sa zakonskim procedurama. Sve ovo ujedno omogućava veću dostupnost građanima.

Uspješno završene edukacije za sve službenike IDDEEA-e (18 treninga).

Edukacije su bile usmjerene ka jačanju kapaciteta, i to u pogledu pružanja usluga e servisa, digitalnog potpisa, i infrastrukture za portal otvornih podataka. Ova inicijativa je usmjerena na osnaživanje građana u svim oblastima izdavanja ličnih dokumenata i podataka, nudeći im povećanu efikasnost i dostupnost kroz integraciju naprednih tehnologija.

**Certifikacija EIDAS**

Pružena je podrška u pripremi svih poslovnih procesa u agenciji potrebnih za izdavanje sigurnog elektronskog potpisa, po zakonu o elektronskom potpisu BiH i EIDAS regulativi. Na temelju toga, agencija je uspješno certificirana i upisana u registar ovjeritelja.

**EU sredstva iz IPA 2019**

Iz EU IPA 2019 fonda sufinansirani su projekti unapređenja personalizacije i kontrole ličnih dokumenata. To uključuje nabavku modernih mašina za personalizaciju ličnih karata, vozačkih dozvola i putnih isprava. Dobit ćemo pouzdaniji process personalizacije i veći obim proizvodnje dokumenata što će za rezultat imati brzu realizaciju usluga za građane BiH.

Očekuje se isporuka 7 terenskih vozila što će omogućiti tehničkim ekipama IDDEEA BiH da efikasnije rješavaju zadatke vezane za radio relejnu mrežu i telekomunikaciona čvorista na kotama te time i gradjani i nadležni organi imaju veći nivo kvaliteta usluga u telekomunikacionoj mreži agencije.

Broj personalizovanih i isporučenih dokumenata u periodu od 01.01. – 31.10. 2023. godine:

|  |  |
| --- | --- |
| VRSTA\_DOKUMENTA\_PODVRSTA\_DOKUMENTA | Broj dokumenata |
| VD - VOZAČKA DOZVOLA | 218713 |
| PASOŠ/PUTOVNICA - GRAĐANSKI PASOŠ/PUTOVNICA | 292706 |
| PASOŠ/PUTOVNICA - DIPLOMATSKI PASOŠ/PUTOVNICA | 507 |
| PASOŠ/PUTOVNICA - SLUŽBENI PASOŠ/PUTOVNICA | 361 |
| PUTNI LIST (DKP izdao-štampao) | 1264 |
| LK/OI - LIČNA KARTA | 345403 |
| LK/OI - LIČNA KARTA STRANCA | 1116 |
| POMORSKA KNJIŽICA | 50 |
| BRODARSKA KNJIŽICA | 2 |
| POGRANIČNA PROPUSNICA | 1175 |
|  |  |
| KARTICE KONTROLORA | 30 |
| KARTICE PREVOZNIKA | 928 |
| KARTICE RADIONICE | 138 |
| KARTICE VOZACA | 11303 |

SCP 801, ID 60 NOVUS i 10 skenera za kontrolu kvaliteta

Očekivani broj dokumenata u 2024. godini:

Lične karte: 730.000

Vozačke dozvole: 425.000

Pasoši: 465.000

**EU Twinning projekat**

Kroz program Twinning biće ostvareno 5 ključnih rezultata u naredna 24 mjeseca i to kroz promociju dostupnosti, funkcionalnosti i korištenja usluga IDDEEA-e, poboljšanu bezbjednost i kvalitet usluga, povećanu elektronsku participaciju građana i poslovnog sektora, usaglašavanje internih akata IDDEEA-e u sferi elektronskih usluga, zaštite podataka i elektronskog potpisa sa standardima EU te jačanje ljudskih resursa kroz profesionalni razvoj osoblja IDDEEA-e. Osoblje IDDEEA-e će kroz ovaj projekat usvojiti najbolje prakse institucija iz Italije i Finske, te samim tim unaprijediti kvalitet usluga za sve građane BiH.

**IDDEEA i UN SDG’s**

Agencija za identifikacione dokumente, evidenciju i razmjenu podataka Bosne i Hercegovine (IDDEEA) ima ključnu ulogu u Bosni i Hercegovini u ostvarivanju nekoliko ciljeva UN-ovih Održivih razvojnih ciljeva (SDG).

SDG 1: Bez siromaštva

Osiguravanjem valjane registracije i dostupnosti identifikacijskih dokumenata, Agencija pridonosi smanjenju siromaštva omogućavajući pristup javnim uslugama. Pružanjem podataka iz evidencija za koje je IDDEEA nadležna omogućuje se socijalnim institucijama brže i efikasnije pružanje pomoći građanima.

SDG 5: Rodna ravnopravnost

Agencija podržava rodnu ravnopravnost osiguravajući pristup identifikacijskim dokumentima za sve građane, bez obzira na spol. Agencija promiče prikupljanje i distrubiciju podataka o rodnoj ravnopravnosti na području Bosne i Hercegovine.

SDG 9: Industrija, inovacije i infrastruktura

Razmjena podataka koju Agencija omogućuje podržava razvoj infrastrukture i inovacija u upravljanju identifikacijom i registracijom. Pružanje elektronskog potpisa građanima i razvijajući digitalizaciju usluga predstavljaju inovativne pristupe koji podržavaju razvoj infrastrukture i tehnologije.

SDG 10: Smanjenje nejednakosti

Pružanjem usluga izdavanja identifikacijskih dokumenata i vođenjem preciznih evidencija, Agencija doprinosi smanjenju socijalnih nejednakosti u pristupu važnim dokumentima. Pružanje elektronskog potpisa može olakšati građanima, uključujući one koji žive u udaljenim područjima, pristup digitalnim uslugama, smanjujući time digitalne nejednakosti.

SDG 16: Mir, pravda i snažne institucije

Agencija doprinosi izgradnji snažnih institucija unutar Bosne i Hercegovine kroz upravljanje identifikacijskim dokumentima i registrima, čime se podržava pravda i vladavina prava. Također, elektronski potpis doprinosi jačanju pravnih institucija, povećavajući pouzdanost i sigurnost u digitalnim transakcijama.

SDG 17: Partnerstvo za postizanje ciljeva

Digitalizacija usluga i pružanje elektronskog potpisa mogu potaknuti partnerstva između vlasti, privatnog sektora i civilnog društva u ostvarivanju održivog razvoja.

Važno je naglasiti kako Agencija ima ključnu ulogu u izgradnji osnovnih preduvjeta za ostvarivanje šireg spektra ciljeva UN-ovih Održivih razvojnih ciljeva, pridonoseći stabilnosti, pravdi, i socijalnoj inkluziji u Bosni i Hercegovini.

Kroz ove aktivnosti, Agencija doprinosi modernizaciji društva, povećava učinkovitost usluga i podržava tranziciju prema digitalnom društvu, što može imati pozitivan utjecaj na ostvarivanje određenih ciljeva održivog razvoja u Bosni i Hercegovini.